Toshkent viloyatining Chirchiq shahrida qotillik sodir bo‘ldi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 22 mart kuni soat 01.30larda, Sh.Rashidov ko‘chasi 10-uyda yashovchi, 1983 yilda tug‘ilgan B.I. uyida otasi, 2-guruh nogironi, 1961 yilda tug‘ilgan Z.I. bilan birga spirtli ichimlik iste’mol qilib, kelib chiqqan o‘zaro janjal oqibatida, o‘z otasini qo‘li bilan bo‘g‘ib o‘ldirgan. Natijada B.I. qo‘lga olingan.